b'\n_START_ARTICLE_\nVilla Escudero\n_START_PARAGRAPH_\nAng Villa Escudero, na nakikilala rin bilang Mga Taniman ng Villa Escudero (Ingles: Villa Escudero Plantations) ay isang taniman ng mga buko na mayroong sukat 800\xc2\xa0hektarya (2,000 akres) at nasa 10\xc2\xa0kilometre (6.2\xc2\xa0mi) sa timog ng lungsod ng San Pablo, sa lalawigan ng Laguna na nasa hangganan ng lalawigan ng Quezon sa Pilipinas. Magmula noong 1981, binuksan ng plantasyon (taniman) ang mga pintuan nito bilang isang resort (liwaliwan) na nag-aalok ng mga pamamasyal sa mga nayon, pamamasyan sa museo, mga pagkain at mga silid-tulugan. Nagkaroon ito ng reputasyong pandaigdig bilang isang tuldok o sentro upang maranasan ang kultura at kasaysayan ng Pilipinas habang nasa isang tagpuang rural.\n_START_SECTION_\nLokasyon\n_START_PARAGRAPH_\nLumalagos ang taniman sa tatlong mga munisipalidad na nasa loob ng dalawang mga lalawigan: sa Lungsod ng San Pablo ng Laguna at sa mga bayan ng Tiaong, at Dolores ng lalawigan ng Quezon. Ang pasukan sa resort ay ilang mga talampakan lamang ang layo magmula sa hangganang arko ng Laguna at Quezon.'